Source: https://ispis.sk/judikatura/KSKE/12CoE22/2012
Timestamp: 2020-03-31 01:44:40+00:00

Document:
KSKE 12 CoE 22/2012 - iSpis
iSpis Judikatúra – KSKE 12 CoE 22/2012
KS v Košiciach, dátum 29.03.2012, sp.zn. KSKE 12 CoE 22/2012
§ 57 ods. 1 písm. g) zákona č. 233/1995 § 57 ods. 2 zákona č. 233/1995 § 58 ods. 1 zákona č. 233/1995 § 4 ods. 2 písm. g) zákona č. 258/2001 § 517 ods. 2 OZ § 3 OZ § 41 ods. 2 zákona č. 233/1995 § 203 ods. 1 zákona č. 233/1995 § 14 ods. 1 písm. b) zákona č. 288/1995 § 22 OZ § 31 OZ § 24 OZ § 497 OBZ § 52 OZ § 55 OBZ § 369 ods. 1 OBZ § 212 ods. 1 OSP § 214 ods. 2 OSP § 214 ods. 1 OSP § 41 ods. 2 písm. c) zákona č. 233/1995 § 22 ods. 2 OZ § 23 OZ § 31 ods. 1 OZ § 39 OZ § 219 ods. 1 OSP § 224 ods. 1 OSP § 142 ods. 2 OSP § 3 ods. 9 zákona č. 757/2004
OSSN 4ER442/2005 KSKE 12COE202/2011
Súd: Krajský súd Košice Spisová značka: 12CoE/22/2012 Identifikačné číslo súdneho spisu: 7605213806 Dátum vydania rozhodnutia: 30. 03. 2012 Meno a priezvisko sudcu, VSÚ: JUDr. Vladimír Hrib, PhD. ECLI: ECLI:SK:KSKE:2012:7605213806.1
Uznesenie Krajský súd v Košiciach v exekučnej veci oprávneného: H., s.r.o., so sídlom v T., H. XX, IČO: XX XXX XXX, zastúpený JUDr. Martinom Máčajom, advokátom so sídlom v Bratislave, Pribinova 25, proti povinnej: O. C., nar. XX.XX.XXXX, bytom v G., A. XX, v konaní vedenom u súdneho exekútora JUDr. Ing. Karola Mihala, so sídlom v Košiciach, Moyzesova 34, pod sp. zn. EX 1977/05, o vymoženie 376,42 eur s príslušenstvom, o odvolaní oprávneného proti uzneseniu Okresného súdu Spišská Nová Ves zo dňa 07.11.2011, č. k. 4Er/442/2005-44, takto
Súd prvého stupňa napadnutým uznesením vyhlásil exekúciu za neprípustnú, túto zastavil a oprávneného zaviazal uhradiť exekútorovi JUDr. Ing. Karolovi Mihalovi trovy exekúcie vo výške 53,71 eur do troch dní od právoplatnosti uznesenia.
V odôvodnení uviedol, že súd prvého stupňa uznesením zo dňa 18.01.2011, č. k. 4Er/442/2005-21, exekúciu zastavil z dôvodu nemajetnosti povinnej a rozhodol aj o trovách exekúcie. Na odvolanie oprávneného Krajský súd v Košiciach uznesením zo dňa 27.09.2011, č. k. 12CoE/202/2011-40, toto rozhodnutie zrušil a vec vrátil súdu prvého stupňa na ďalšie konanie za účelom preskúmania notárskej zápisnice, ktorá je exekučným titulom v tomto konaní. Súd prvého stupňa ďalej uviedol, že exekučným titulom v predmetnej veci je notárska zápisnica spísaná dňa 05.07.2005 na notárskom úrade JUDr. Z. E. pod sp. zn. N XXXX/XXXX, Nz XXXXX/XXXX. Zistil, že oprávnený a povinná uzavreli dňa XX.XX.XXXX Zmluvu o úvere č. XXXXXXX, na základe ktorej oprávnený poskytol povinnej úver vo výške 232,36 eur (7 000,- Sk) , ktorý sa povinná zaviazala vrátiť spolu s poplatkom za jeho poskytnutie v sume 185,89 eur (5 600,- Sk) , t. j. spolu 418,24 eur (12 600,- Sk) . Uvedená zmluva obsahuje aj splnomocnenie, ktorým povinná splnomocnila Mgr. Q. P. na spísanie notárskej zápisnice ako exekučného titulu, t. j. aby v jej mene uznal záväzok z úveru tak, aby sa notárska zápisnica stala vykonateľným exekučným titulom pre exekúciu na celý jej majetok do výšky vzniknutej pohľadávky. Na základe tohto splnomocnenia bola spísaná notárska zápisnica s Mgr. Q. P. konajúcim v mene povinnej osoby, ktorý za túto uznal záväzok voči oprávnenému v celkovej výške 495,68 eur (14 933,- Sk) . Zároveň vyhlásil, že v prípade neuhradenia dlhu súhlasí s exekúciou a s tým, aby predmetná notárska zápisnica bola použitá ako exekučný titul. Súd prvého stupňa vec právne posúdil podľa ust. § 57 ods. 1 písm. g/, § 57 ods. 2 a 3 a § 58 ods. 1 zákona č. 233/1995 Z. z. o súdnych exekútoroch a exekučnej činnosti (Exekučný poriadok) , podľa ust. § 4 ods. 2 písm. g/ zákona č. 258/2001 Z. z. o spotrebiteľských úveroch, § 517 ods. 2 Občianskeho zákonníka a § 3 nariadenia vlády SR č. 87/1995 Z. z. a uviedol, že úver, ktorý oprávnený poskytol povinnej na základe Zmluvy o úvere, považuje za spotrebiteľský úver. Nakoľko v tejto
zmluve sa nenachádzal údaj o ročnej percentuálnej miere nákladov, poskytnutý úver sa považoval za bezúročný a bez poplatkov. Ako nezákonné posúdil aj úroky z omeškania dohodnuté medzi účastníkmi vo výške 0,25 % denne, čo bolo v rozpore s ust. § 517 ods. 2 Občianskeho zákonníka. Zároveň poukázal na znenie ust. § 41 ods. 2 Exekučného poriadku, v zmysle ktorého jednou z požiadaviek na to, aby bolo možné vykonať exekúciu na podklade notárskej zápisnice je, že táto obsahuje právny záväzok, teda dohodu oboch strán záväzkovoprávneho vzťahu. Z toho vyplýva, že exekučným titulom nemôže byť notárska zápisnica, ktorej účastníkom bola len jedna strana, v tomto prípade povinná, nakoľko notárska zápisnica môže byť spôsobilým exekučným titulom len vedy, ak sú jej účastníkmi obe strany, okrem súhlasu povinnej osoby s vykonateľnosťou notárskej zápisnice. Keďže posudzovaná notárska zápisnica neobsahovala záväzok, ale len prehlásenie povinnej, nebola spôsobilým exekučným titulom na vykonanie exekúcie. Súd prvého stupňa ďalej poukázal na skutočnosť, že splnomocnenie bolo súčasťou Zmluvy o úvere vytlačenej na vopred pripravenom formulári, kedy povinná nemala možnosť ovplyvniť výber splnomocnenca a tento bol vybraný oprávneným, čím došlo k rozporu záujmov medzi splnomocniteľom a splnomocnencom. Vzhľadom na uvedené súd prvého stupňa exekúciu zastavil. Na náhradu trov exekúcie súdneho exekútora vo výške 53,71 eur zaviazal oprávneného v zmysle ust. § 203 ods. 1 Exekučného poriadku, keďže tento zastavenie exekúcie zavinil. Trovy súdneho exekútora pozostávajú z paušálnej odmeny (§ 14 ods. 1 písm. b/ vyhl. č. 288/1995 Z. z.) vo výške 6,64 eur (za úkony získanie poverenia, doručenie upovedomenia o začatí exekúcie) , z DPH z odmeny v sume 1,26 eur, z náhrady hotových výdavkov vo výške 43,17 eur (poštovné 1,36 eur + cestovné 41,81 eur) a z náhrady za stratu času vo výške 2,64 eur.
Oprávnený namietal, že súd prvého stupňa v danom prípade posudzoval vec, o ktorej už raz právoplatne rozhodol, a to udelením poverenia na vykonanie exekúcie. Tak notár pri spisovaní notárskej zápisnice ako exekučného titulu, ako ani súdny exekútor či súd prvého stupňa nezistili rozpor exekučného titulu so zákonom a vo veci bolo súdnemu exekútorovi udelené poverenie na vykonanie exekúcie. Oprávnený sa ďalej nestotožnil s tvrdením súdu prvého stupňa o vadnosti plnomocenstva udeleného na spísanie notárskej zápisnice. Podľa oprávneného plnomocenstvo udelené povinnou Mgr. Q. P. na spísanie predmetnej notárskej zápisnice bolo v súlade s ust. § 22 a § 31 a nasl. Občianskeho zákonníka a tento mal právo v zmysle ust. § 24 Občianskeho zákonníka splnomocniť inú osobu, aby za neho konala v rozsahu splnomocnenia. Navyše povinná mala možnosť kedykoľvek toto plnomocenstvo odvolať, čo však neurobila. Tiež poukázal na skutočnosť, že zastavením exekúcie pre nespôsobilosť exekučného titulu nastane situácia, keď sa oprávnený nebude môcť domáhať vydania iného exekučného titulu, nakoľko vymáhaná pohľadávka sa premlčí. Ďalej nesúhlasil so záverom súdu prvého stupňa, že Zmluva o úvere uzatvorená medzi oprávneným a povinnou je zmluvou spotrebiteľskou. Uviedol, že účastníci uzavreli túto zmluvu podľa § 497 a nasl. Obchodného zákonníka a táto zmluva má charakter spotrebiteľskej zmluvy podľa zákona o ochrane spotrebiteľa, nemožno ju však podriadiť pod režim spotrebiteľských zmlúv podľa ust. § 52 a nasl. Občianskeho zákonníka, nakoľko v čase jej uzavretia sa za spotrebiteľské zmluvy považovali len kúpna zmluva, zmluva o dielo alebo iné odplatné zmluvy upravené v ôsmej časti tohto zákona a zmluva podľa § 55, ak zmluvnými stranami sú na jednej strane dodávateľ a na druhej strane spotrebiteľ, ktorý nemohol individuálne ovplyvniť obsah dodávateľom vopred pripraveného návrhu na uzavretie zmluvy. Ďalej namietal posúdenie dohodnutých úrokov z omeškania zo strany súdu prvého stupňa ako neprimerane vysokých. Uviedol, že účastníci si v bode 6 Všeobecných podmienok poskytnutia úveru dohodli úrok z omeškania vo výške 0,25 % denne, pričom tento úrok má sankčný charakter a dlžníkovi sa účtuje len v prípade, že poruší zmluvné podmienky. Oprávnený pritom považoval dohodnutú výšku úroku z omeškania za primeranú okolnostiam poskytnutia úveru, kedy oprávnený poskytuje úvery z vlastných zdrojov, bez poskytnutia zabezpečenia zo strany povinného. Uviedol, že ust. § 369 ods. 1 Obchodného zákonníka má dispozitívny charakter a zo žiadnych právnych predpisov nemožno vyvodiť obmedzenie výšky úrokovej sadzby, ktorú si strany môžu dohodnúť. Na základe uvedeného mal za to, že predmetná exekúcia bola vykonaná v súlade s platnými právnymi predpismi a preto sa nestotožnil ani s priznanými trovami súdneho exekútora.
Odvolací súd z predloženého spisu zistil, že oprávnený a povinná uzavreli dňa 22.09.2004 Zmluvu o úvere č. XXXXXXX, na základe ktorej oprávnený poskytol povinnej úver vo výške 232,36 eur, ktorý sa povinná zaviazala vrátiť spolu s poplatkom za jeho poskytnutie vo výške 185,89 eur, t. j. spolu 418,24 eur. Súčasťou tejto zmluvy bolo aj splnomocnenie, ktorým povinná splnomocnila Mgr. Q. P. na spísanie notárskej zápisnice ako exekučného titulu, t. j. aby v jej mene uznal záväzok z tohto úveru tak, aby sa notárska zápisnica stala vykonateľným exekučným titulom. Na základe tohto splnomocnenia Mgr. Q. P. uznal za povinnú záväzok z tohto úveru pred notárom JUDr. Z. E., o čom bola spísaná notárska zápisnica č. N XXXX/XXXX, Nz XXXXX/XXXX zo dňa XX.XX.XXXX, a súhlasil, aby sa táto notárska zápisnica stala vykonateľným exekučným titulom.
Citované zákonné ustanovenie určuje náležitosti notárskej zápisnice (okrem tých, ktoré musí mať podľa Notárskeho poriadku) , aby bola exekučným titulom. Predovšetkým musí notárska zápisnica obsahovať právny záväzok. Ďalej má obsahovať označenie oprávnenej a povinnej osoby, právny dôvod, predmet (plnenie, ktoré má povinný poskytnúť, teda suma, ktorú je dlžný oprávnenému) , čas plnenia, a aby bola exekučným titulom, musí obsahovať aj vyhlásenie povinnej osoby, že súhlasí s jej vykonateľnosťou. Pre platnosť notárskej zápisnice, v ktorej dlžník (povinný) uznal svoj dlh voči veriteľovi a súhlasil s jej vykonateľnosťou, je preto nevyhnutná účasť dlžníka pri spisovaní tejto notárskej zápisnice ako exekučného titulu, a to buď osobne alebo prostredníctvom riadne splnomocneného zástupcu. V uvedenom prípade povinnú ako dlžníčku pri spisovaní predmetnej notárskej zápisnice zastupoval Mgr. Q. P. na základe plnomocenstva udeleného mu povinnou v Zmluve o úvere.
V prejednávanej veci podmienkou uzavretia úverovej zmluvy a poskytnutia úveru povinnej bolo zároveň na predtlači Zmluvy o úvere splnomocniť na zastupovanie pri vyhlásení o uznaní právneho záväzku Mgr. Q. P.. Advokát, ktorý mal povinnú pri uznaní dlhu a spísaní notárskej zápisnice ako exekučného titulu zastupovať, bol určený priamo v Zmluve o úvere veriteľom - oprávneným, a povinná nemala možnosť ovplyvniť výber právneho zástupcu a dopredu súhlasila so spísaním notárskej zápisnice ako exekučného titulu. Za takejto situácie je tu zjavný rozpor záujmov medzi splnomocnencom, ktorý bol určený oprávneným, pretože výber splnomocnenca oprávneným nedáva dostatočnú záruku, že tento bude zastupovať oprávnené záujmy povinnej. Oprávnený si zjavne určil tohto zástupcu za tým účelom, aby presadzoval a obhajoval jeho záujmy a tieto sú v protiklade a v konflikte so záujmami povinnej. Existujúci rozpor záujmov medzi zástupcom a zastúpeným (povinnou) vylučuje možnosť vzniku platnej dohody o plnomocenstve. Povinná teda platne nesplnomocnila Mgr. Q. P. svojím zastupovaním, tento nebol oprávnený v jej mene spísať notársku zápisnicu a uznať záväzok z úveru.
V Zmluve o úvere teda chýba nepochybný relevantný prejav vôle povinnej splnomocniť advokáta Mgr. Q. P. na vykonanie vyhlásenia v jej mene. Predmetná notárska zápisnica, ktorá je exekučným titulom v tomto konaní, neobsahuje prejav vôle povinnej o uznaní dlhu a súhlase s vykonateľnosťou a preto nemôže byť exekučným titulom voči tejto osobe. Už samotná táto skutočnosť predstavuje vadu exekučného titulu, ktorá bráni vykonaniu exekúcie na jeho základe. Preto odvolací súd považoval za nadbytočné zaoberať sa ďalšími odvolacími námietkami oprávneného.
Na základe uvedeného odvolací súd potvrdil uznesenie súdu prvého stupňa podľa § 219 ods. 1 O.s.p., pretože ho považuje za vecne správne.

References: § 57
 § 57
 § 58
 § 4
 § 517
 § 3
 § 41
 § 203
 § 14
 § 22
 § 31
 § 24
 § 497
 § 52
 § 55
 § 369
 § 212
 § 214
 § 214
 § 41
 § 22
 § 23
 § 31
 § 39
 § 219
 § 224
 § 142
 § 3
 súd 
 súd 

Súd 
 súd 
 súd 
 Súd 
 Súd 
 § 57
 § 57
 § 58
 § 4
 § 517
 § 3
 § 517
 § 41
 Súd 
 súd 
 § 203
 súd 
 súd 
 § 22
 § 31
 § 24
 § 497
 § 52
 § 55
 § 369
 súd 
 súd 
 súd 
 § 219